Sir Benfro
'S e aon de na 22 ùghdarrasan ionadail aonadach anns a' Chuimrigh a th' ann an Sir Benfro. Tha e suidhichte anns an iar-dheas na dùthcha agus tha e cho mòr ri  1.619 km² 
agus ann an 2012 bha 123.035 
duine a' fuireach ann.

Slighe Costa Sir Benfro 
'S e frith-rathaid astair agus National Trail ann an Sir Benfro  a th' ann an Slighe Costa Sir Benfro (Cuimris: Llwybr Arfordir Sir Benfro). Tha e mu 186 mìle (299 km) de dh'fhaid agus tha e a' leantainn iomall-fairge na sgìre gu ìre mhòr. Chaidh i a stèidheachadh ann an 1970. Tha Slighe Costa Sir Benfro na phàirt den t-Slighe Costa na Cuimrigh, frith-rathaid astair anns a' Chuimrigh eadar Cas-gwent is Y Fferi Isaf a bhios a' dol timcheall air costa na Cuimrigh air fad.

Àitichean inntinneach 
Mu dhà mhìle san àirde a deas air Bosherston tha seipeal ann ris an canar Cill Naomh Ghobhainn (Cuimris: Eglwys Sant Gofana). Chaidh a thogail ann an creag anns an 13mh linn ged a tha pàirtean ann a tha nas sine na sin, is dòcha às an 6mh linn, nuair a bha am manach Naomh Gobhainn a' fuireach ann an uamh ri taobh an t-seipeil.

'S e cruinneachadh de 7 tursachan mòra a tha rim faicinn ann am Pentre Ifan. 'S e sin a' chrom-leac as motha bho Linn Ùr na Cloiche anns a' Chuimrigh  agus a' chiad tè a chaidh a chlàradh mar Scheduled Ancient Monument an seo. Tha e suidhichte mu 5 km san àird an ear air Trefdraeth.

Bailtean 
Seo cuid de na bailtean ann an Sir Benfro:

Iomraidhean 

Siorrachdan na Cuimrigh